প্রকাশ্যে ‘লহ গৌরাঙ্গের নাম রে’র প্রথম ঝলক, দেখা গেল নিমাই-বিনোদিনীর

কলকাতা: প্রযোজকরা আগেই জানিয়ে ছিলেন রাস পূর্ণিমায় আসতে চলেছে সৃজিত মুখোপাধ্যায় পরিচালিত লহ গৌরাঙ্গের নাম রে (Lawho Gouranger Naam Re) ছবির টিজার। বুধবার বেলা গড়াতেই প্রকাশ্যে এল ছবি বহু প্রতীক্ষিত টিজার (Lawho Gouranger Naam Re Teaser Out)। এই ছবির যৌথ প্রযোজনায় রয়েছে এসভিএফ এবং দাগ ক্রিয়েটিভ মিডিয়া। ভক্তি, প্রেম আর এক রহস্যের উপাখ্যান নিয়ে এই রাসপূর্ণিমাতেই সামনে এল টিজার।

চলতি বছরের দোলেই সৃজিত মুখোপাধ্যায় (Srijit Mukherji) ঘোষণা করেছিলেন তাঁর নতুন ছবি ‘লহ গৌরাঙ্গের নাম রে…’ আসছে। ছবিতে কারা কারা থাকছেন তাও জানানো হয়েছিল নির্মাতাদের পক্ষ থেকে। ‘লহ গৌরাঙ্গের নাম রে’ ছবিতে ‘নটী বিনোদিনী’র চরিত্রে দেখা যাবে শুভশ্রীকে। চৈতন্য বেশে ইন্দ্রনীল সেনগুপ্তকেও দেখা যাবে। শ্রীচৈতন্যদেবের চরিত্রে দেখা যাবে দিব্যজ্যোতি দত্ত এবং লক্ষ্মীপ্রিয়ার চরিত্রে দেখা যাবে আরাত্রিকা মাইতিকে। গিরিশ ঘোষের ভূমিকায় দেখা যাবে ব্রাত্য বসুকে। মূলত গৌরাঙ্গ বা শ্রী চৈতন্য ও নানা সময়ের সমাবর্তন এই ছবির পটভূমি। ছবিতে তিনটি সময়কাল এক সুতোয় বেঁধে তুলে ধরা হবে। সৃজিতের ছবিতে শ্রীচৈতন্যর সময়কাল, নটী বিনোদিনী-গিরিশ ঘোষের সময় কাল এবং বর্তমান সময় এক সুতোয় বাঁধা পড়বে।

আরও পড়ুন:ভারত-সহ ৪ দেশে স্বমহিমায় মুক্তি পাচ্ছে ইমরান-ইয়ামির ‘হক’

শ্রীচৈতন্যদেব হিসেবে ‘লহ গৌরাঙ্গের নাম রে’ ছবির টিজারে দেখা মিলল দিব্যজ্যোতি দত্তের। ঝলকে ফুটে উঠেছে নটী বিনোদিনীর করা চৈতন্যলীলার টুকরো ছবিও। চৈতন্যলীলা মঞ্চস্থ হওয়ার আগে আয়োজকদের মধ্যেই প্রশ্ন উঠতে দেখা যায়, ‘এত বছর বাদে নিমাই সন্ন্যাসীর শেষ জীবনের কাঁদাকাটা দেখতে আসবে?’ কিন্তু তাও সেই পালা মঞ্চস্থ হয়, আর বাকিটা… ইতিহাস! বিনোদিনী তথা শুভশ্রী গঙ্গোপাধ্যায় অল্প সময়েই নজর কাড়েন ঝলকে।চৈতন্যদেবের মূর্তি স্বর্গদ্বারে রয়েছে কেন তাঁর বাড়ি এখনও ‘হেরিটেজ সাইট’ হিসেবে ঘোষিত হয়নি, কীভাবেই বা তাঁর অন্তর্ধান ঘটেছিল সেই সমস্ত প্রশ্নই বিচ্ছিন্ন ভাবে উঠে এল সৃজিত মুখোপাধ্যায়ের ছবির ঝলকে।

অন্য খবর দেখুন